መድረኮቹ በሀገሪቱ የተከማቹ ችግሮች የሚፈቱባቸው መንገዶች የተመላከቱባቸው ናቸው -መንግስት
መድረኮቹ መንግስትና ህዝብ ተቀራርበው በመምከር የተከማቹ ችግሮች የቀረቡባቸውና የሚፈቱባቸው መንገዶች የተመላከቱባቸው መሆናቸውን የኢፌዲሪ መንግስት ኮሙኒኬሽን ጉዳዮች ጽሕፈት ቤት አስታወቀ ፡፡ጽሕፈትቤቱ ለዋልታ በላከው ሳምንታዊ የአቋም መግለጫ እንደገለጸው፤ክቡር ዶክተር አብይ አህመድ ጠቅላይ ሚኒስትር ሆነው በኃላፊነት ከተመደቡበት ጊዜ አንስቶ በተለያዩ የአገራችን ክፍሎች በመዘዋወር ከህዝብ ጋር እየተወያዩ ይገኛሉ።ስለሆነም መድረኮቹ በዴሞክራሲያዊ አንድነት፣በሰላም፣በልማት፣በዴሞክራሲ እና በመልካም አስተዳደር አጀንዳዎች ዙሪያ በጋራ በመሰባሰብ ለተፈፃሚነታቸው እጅግ ወሳኝ የሆነውን የአመለካከት እና የአስተሳሰብ መደላደል ለመፍጠር የሚያስችሉና ጠቀሜታቸው የላቀ መሆኑን አብራርቷል ።ከምንም በላይ ደግሞ ዴሞክራሲያዊ አንድነታችንን ለማስቀጠል እና ያጋጠሙንን ችግሮች በጋራ ጥረት ለመፍታት መንግስት እና ህዝብ ተነሳሽነታቸውንና ቁርጠኝነታቸውን ያረጋገጡባቸው መሆናቸው ፋይዳቸውን የጎላ እንደሚያደርገው አስገንዝቧል  ።በአገራችን ተፈላጊውን ለውጥና ውጤት ለማምጣት የብዙ ባለድርሻ አካላትን በተለይም ደግሞ የጠቅላላ ህዝቡን የላቀ ተሳትፎ እና አስተዋፅኦ የሚጠይቅ መሆኑን መግለጫው አመልክቷል ።ክቡር ዶክተር አብይ አህመድ ጠቅላይ ሚኒስትር ሆነው በሀላፊነት ከተመደቡበት ጊዜ አንሰቶ በተለያዩ የአገራችን ክፍሎች በመዘዋወር ከህዝብ ጋር እየተወያዩ ይገኛሉ።ውይይቶቹ ቀጥተኛ የህዝብ ተሳትፎ የተንፀባረቀባቸው ሁሉንም አመለካከቶች ያስተናገዱ እና ዴሞክራሲያዊ የሀሳብ ነፃነት የታየባቸው ናቸው።በመሆኑም አገራችን ለተያያዘችው የአገር ግንባታ፣ሰላምና ልማት ቀጣይነት፣እንዲሁም ለዴሞክራሲያዊ ስርዓት መጎልበት እና መልካም አስተደዳር መረጋገጥ ወሳኝ የሆነውን አገራዊ መግባባት ከመፍጠር አንፃር ጉልህ አስተዋጽኦ እያበረከተ ይገኛል።መድረኮቹ መንግስትና ህዝብ ተቀራርበው የመከሩባቸው፣የተከማቹ ችግሮች በይፋ ለውይይት የቀረቡባቸው እና ችግሮቹ የሚፈቱባቸው መንገዶች የተመላከቱባቸው ከመሆናቸውም በላይ በዴሞክራሲያዊ አንድነት፣በሰላም፣በልማት፣በዴሞክራሲ እና በመልካም አስተዳደር አጀንዳዎች ዙሪያ በጋራ በመሰባሰብ ለተፈፃሚነታቸው እጅግ ወሳኝ የሆነውን የአመለካከት እና የአስተሳሰብ መደላደል ለመፍጠር የሚያስችሉና ጠቀሜታቸው የላቀ ነው።ከምንም በላይ ደግሞ ዴሞክራሲያዊ አንድነታችንን ለማስቀጠል እና ያጋጠሙንን ችግሮች በጋራ ጥረት ለመፍታት መንግስት እና ህዝብ ተነሳሽነታቸውንና ቁርጠኝነታቸውን ያረጋገጡባቸው መልዕክቶች የተላለፉባቸው መሆናቸው ፋይዳቸውን የጎላ ያደርገዋል።በየመድረኮቹ ላይ እንደተገለፀው በአገራችን ተፈላጊውን ለውጥና ውጤት ለማምጣት የብዙ ባለድርሻ አካላትን በተለይም ደግሞ የጠቅላላ ህዝቡን የላቀ ተሳትፎ እና አስተዋፅኦ የሚጠይቅ ነው።የመንግስት የወቅቱ ዋነኛ አቅጣጫዎች የሆኑትን የአገር ግንባታን የማፋጠን፣ ሰላምንና ልማትን የማስቀጠል፣ዴሞክራሲን የማስፋት እና መልካም አስተዳደርን የማስፈን ጉዳይ ፣ ብሎም ሕብረተሰቡ በየደረጃው የሚያነሳውን ሕጋዊ ጥያቄዎችን እንዲመለሱ የማድረግ ውጥኖቹ ሁሉ የሚሳኩት ከመንግስታዊ መዋቅር ባሻገር ልዩ ልዩ የሲቪክና ህዝባዊ ማህበራት፣ተፎካካሪ ፓርቲዎች ፣ ሚዲያው እና ከምንም በላይ ደግሞ ህዝቡ ከጥቃቅን ጉዳዮች በላይ ትልቋን አገራችንን በመመልከት ፣ ከጊዜያዊ ችግሮች ይልቅ ዘለቄታዊ ጥቅማችንን ታሳቢ ባደረገ መልኩ ብሔራዊ መግባባት ላይ ስንደርስ እና ለአንድ ዓላማ በጋራ ስንረባረብ መሆኑን በውል መገንዘብ ያስፈልጋል።አገራችን  በለውጥ ሂደት ላይ በምትገኝበት እና ወደ አዲስ ምዕራፍ ለመሸጋገር ከፍተኛ የህዝብ እና የመንግስት ተነሳሽነት እና ቁርጠኝ እየታየ ባለበት በዚህ ወቅት፣የኢፌዲሪ መንግስት የህዝቡን ተነሳሽነትና ቁርጠኝነት እንደ ትልቅ አቅም በመጠቀም የጀመረውን የለውጥ አንቅስቃሴ ከዳር ለማድረስ በትጋት መስራቱን እንደሚቀጥል በዚህ አጋጣሚ ለማረጋገጥ ይወዳል።ከዚህ አንጻር መንግስት የተጣለበትን ህገ መንግስታዊ ኃላፊነት ለመወጣት የሚያደርገውን ጥረት በማገዝ ረገድ ህዝቦቻችን እና ልዩ ልዩ ባለድርሻ አካላት እስካሁን ላሳዩት ተነሳሽነት እና ቁርጠኝነት አድናቆቱን እየገለጸ፣በቀጣይም ከመቼውም በላይ በተሻለ መቀራረብ ፣ በመነጋገር እና በመደማመጥ የአገራችንን የህዳሴ ጉዞ ለማስቀጠል ተሳትፏቸውን እና አስዋጽኦዋቸውን አጠናክረው እንዲቀጥሉም መንግስት ጥሪውን ያቀርባል።ከፍተኛ አመራሩ፣ቀጥተኛ የህዝብ ተሳትፎ መድረኮችን ማካሄዱን ይቀጥላል።በዚህም ብሔራዊ መግባባትን የማጠናከር፣ልማታችንን የማፍጠን፣ውስጣዊ ጥንካሬያችንን የማጎልበት እና ዴሞክራሲያዊ አንድነታችን ለማጠናከር ሂደቱ ተጠናክሮ የሚቀጥል ይሆናል።